Naftula Xalfin. Naftula Aronovich Xalfin (1921—1987) — sovet tarixchisi, tarix fanlari doktori, professor, Oʻzbekiston SSR Markaziy davlat tarix arxivi direktori, Oʻrta Osiyo davlati oʻqituvchisi. Universitet, Oʻzbekiston SSR FA Tarix va arxeologiya instituti ilmiy xodimi. SSSR Fanlar akademiyasi Sharqshunoslik instituti ilmiy xodimi. Biografiyasi. Naftula Aronovich Xalfin 1921yilda Kiyevda tugʻilgan. Kiyev universitetining filologiya fakultetida tahsil olgan. Shimoliy Osetiya pedagogika institutini tamomlagan. Tarixga oid taʼlimni Tomsk universitetida arxiv fanlari kurslarida olgan. N. A. Xalfin 1945—1956-yillarda Oʻzbekiston SSR FA Tarix va arxeologiya institutida ishlagan vaqtida Oʻzbekiston SSR Markaziy davlat tarix arxivi direktori lavozimida faoliyat yuritgan hamda Oʻrta Osiyo davlat universitetida dars bergan. 1956-yildan N. A. Xalfin SSSR Fanlar akademiyasining Sharqshunoslik instituti xodimi boʻlib ishlay boshlagan. U yerda doktorlik dissertatsiyasini himoya qilgandan soʻng Oʻrta Osiyoni oʻrganish boʻyicha guruhga rahbarlik qilgan. SSSR Fanlar akademiyasi Sharqshunoslik instituti Sovet va xorijiy Sharq mamlakatlari oʻrtasidagi tarixiy-madaniy aloqalar boʻlimi sektor mudiri, , Aziya i Afrika v istochnikax i materialax" turkum kitoblari tahririyati rahbari boʻlgan. N. A. Xalfin XIX va XX asr boshlarida Oʻrta va Markaziy Osiyo xalqaro munosabatlar tarixi, Sharqda Angliya-Rossiya manfaatlari toʻqnashuvi, Angliya-Afgʻon urushlari va boshqa shu kabi koʻplab ijtomiy va siyosiy hayotga oid monografiya va ilmiy maqolalar muallifi, shuningdek, rus va ingliz diplomatlari va sharqshunoslarining hayoti va faoliyati, arxiv hujjatlarining nashriyotchisi hamdir. N. A. Xalfin 150 dan ortiq ilmiy maqolalar, shu jumladan 20 ta monografiya yozgan. Tadqiqotlarining asosiy yoʻnalishi Oʻrta Osiyoning Rossiya tarkibiga qoʻshilish tarixi va Angliyaning Yaqin Sharqdagi mustamlakachilik siyosatiga bagʻishlangan. N. A. Xalfinning asarlariga quyidagilarni kiritish mumkin: